van janne van kessele
Nae dien dat bij seken psonen van beetse opder stat wissel van loeven
geset sijn lxxv gripen die de selve psone den voirs janne van kessele
voir scepen van loeven geloeft hadden te betalen Ende dair nae mar
griete die wijf es des voirs jans van kessele come is bijden raede
vander stat van loeven hen thoenede en opdoende dat wair wae
dat de voirs jan van kessel hoir man op tijden voirleden alrehande
goede van hoen wege comede vercocht hadde en tghelt dair af
geboirt en opgesteken en dat hij nu dleste van hoen goede vercocht
hadde dair aff tvoirs gelt come wae Ende seyde voirt de voirs
magriete dat wair wae dat sij een wijle tijts vande voirs janne
hoen mane geweest hadde mer dat sij dair bij weder begheerde
te come en hem te diene gelijc eenre maerten alse een goet
wijf hoen mane sculdich es te doen met meer woirden die sij
dair toe dede segge Ende oft hem dat niet en geliefde soe hoepte
sij en meynde dat hoir tvoirs gelt volgen sal oft te mynsten datme
hoir dair mede hoir broetcoren copen soude alsoe lange als sij wael
dade met meer redene tc Ende de voirs jan van kessel alrehande
redene dair teghen wederseyde en besunder dat hem tvoirs gelt
voir scepen van loven geloeft is Ende versocht dair om dat hem
nae den rechte vander stat volgen mochte niet meer redene en
woirden die de voirs jan van kessel dair toe seyde Soe heeft
de raet vander stat getermineert voir reden ende besceidt ende
besundt nae dien dat sij verstonden dat de voirs jan van kessele
der voirs magriete sijne wive voir goede mane gepresenteert soude
hebben dat sij quame bij hoir vriende bij shtogenbossche ende
aldair wael dede hoir eersainlic houdende hij woude hoen
vrienden tot hoen behoeff copen en bewisen onderhalff mudde
rogs der maten van shertogenbossche hoir die te heffen
alsoe lange als sij wael dede dat de voirs magriet wed
come sal bij hoe vriende tot shtogenbossche ende dat de voirs
jan enich van hoen vrienden hoir aldair copen of bewisen sal onder
lijfpensien te hoen live
half mudde rogs d mate voirs hoir die te heffen also lange